ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ru ru ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
აზერბაიჯანელები სირიის კონფლიქტის ორივე მხარეს ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2014 წლის 30 იანვარი   ავტორი: საბუჰი მამედლი
მოხალისე მებრძოლები მხარეს რელიგიური კუთვნილების მიხედვით ირჩევენ.
ფოტო, რომელზეც ნაჩვენებია აზერბაიჯანელი მებრძოლები სირიაში ამოღებულია რუსულენოვანი ჯიჰადის ვებ გვერდზე Flsyria. com განთავსებული ვიდეოდან.
სირიაში მიმდინარე კონფლიქტში უცხოელ მებრძოლებს შორის ეროვნებით აზერბაიჯანელებიც აღმოჩნდნენ ჩართულები. გავრცელებულ ვიდეო ჩანაწერებში ჩანს, რომ ამბოხებულთა მხარეს აზერბაიჯანელებიც იბრძვიან, მათ შორის ბევრი უკვე როგორც ამბობენ, აღარც კი არის ცოცხალი.
მებრძოლთა უმეტესობა აზერბაიჯანული სუნიტური რელიგიური თემის წარმომადგენელია და ისინი რადიკალ ისლამისტ მეამბოხეებს ემხრობიან. მოწინააღმდეგე ბანაკში იბრძვიან შიიტი აზერბაიჯანელებიც, რომლებიც პრეზიდენტ ბაშარ ალ-ასადის და სამთავრობო ძალებს უჭერენ მხარს.
ჯიჰადის მებრძოლთა ვებ გვერდებზე გავრცელებული ინფორმაციის მიხედვით, ასადის მთავრობის წინააღმდეგ მიმდინარე ბრძოლების დროს ყველაზე ცოტა 100 აზერბაიჯანელია დაღუპული.
ერთ-ერთი უკანასკნელი 18 წლის ნიჯათ სეიფულაევია, აზერბაიჯანის ჩრდილოეთით მდებარე ქალაქ გუსარიდან. კვიპროსში სწავლის დროს ის სირიაში გაემგზავრა და იქ სუნიტი ისლამისტების ჯაბათ ალ-ნუსრას დაჯგუფებას შეუერთდა.
„თავდაპირველად ნიჯათი ჩვეულებრივი ბიჭი იყო,“ – წერს თავის Facebook-ის გვერდზე სეიფულაევის ყოფილი კურსელი ბადაჰინ ალიევი. „მაგრამ პირველი სემესტრის ბოლოს წვერი მოუშვა. როგორც ჩანს ვაჰაბისტებთან დაიკავა საქმე [სუნიტი ფუნდამენტალისტები]. შემდეგ დაიწყო მეჩეთში დარჩენა… და ერთ დღესაც, უბრალოდ გაქრა, არც ერთმა არ ვიცოდით სად წავიდა. შემდეგ მისი ფოტოები და რეპორტაჟი ვნახეთ, ასე ვიცანით.“
ნაჯაფ ქარიმოვი, რომელიც მხოლოდ 14 წლის იყო, ისიც ამ თვეში დაიღუპა. ნაჯაფი წარმოშობით ნახიჩევანის რეგიონის ერთი-ერთი დასავლეთ რაიონიდან – შარურიდან იყო. ბიჭის სიკვდილს მისი დეიდა გუნელ ბაბაევა ადასტურებს და ამბობს, რომ ის მამასთან ერთად იბრძოდა ჯაიშ ალ-მუჰაჯირინ ვალ-ანსარის დაჯგუფებაში.
IWPR ჟურნალისტმა, რომელიც სირიაში კონფლიქტის გასაშუქებლად იმყოფებოდა, გაარკვია, რომ ასადის წინააღმდეგ მებრძოლი აზერბაიჯანელები ძირითადად ჯაბათ ალ-ნურსას ან ჯაიშ ალ-მუჰაჯირინ ვალ-ანსარის დაჯგუფებებში არიან გაერთიანებული. ეს უკანასკნელი უცხოელებისაგან ყოფილა დაკომპლექტებული. აზერბაიჯანელ მოხალისეებს თავიანთი მეთაურიც კი ჰყოლიათ, ზედმეტსახელად აბუ იაჰია ალ აზერი. გავრცელებული ინფორმაციის მიხედვით, ისიც არც ისე დიდი ხნის წინ მოკლეს.
სტატიაში ნახსენები გეოგრაფიული დასახელებების რუკა.
აზერბაიჯანელი მებრძოლები უმეტესად ალეპოსა და იდლიბში არიან დაბანაკებული. ალბათ ნაწილობრივ იმის გამო, რომ მათი ენა და ჩვეულებები ადგილობრივი სირიელი თურქმენების ყოფასთან ახლოსაა და ნაწილობრივ იმიტომაც, რომ ეს ქალაქები ახლოსაა თურქეთის საზღვართან და ახალჩამოსულთათვის იქ მოხვედრა უფრო ადვილია.
ადგილობრივი თუქმენი მეამბოხე, რომელმაც ანონიმურად დაარჩენა ითხოვა, გვიხსნის, რომ მოხალისე მებრძოლები თურქეთის საზღვარს კვეთენ ჯილვეგოზუში ან რეიჰანლიში. იქ მათ ხვდებიან და ახალჩამოსულები სამხედრო საწვრთნელ ბანაკებში მიჰყავთ.
მიუხედავად იმისა, რომ გარდაცვლილი ნაჯაფ კარიმოვი აზერბაიჯანის სამხრეთ-დასავლეთ რეგიონიდან იყო, ასადის წინააღმდეგ მებრძოლთა უმეტესობა აზერბაიჯანის ჩრდილოეთიდან მოდის და ისინი ძირითადად სუნიტი მუსლიმებია.
„ჩემი შვილი რაშად მამედოვი ამჟამად სირიაშია, იქ იბრძვის,“ – ამბობს ზაქარია მამედოვა, ზაქათალის (ქვეყნის ჩრდილო-დასავლეთი) რაიონიდან. „ის ალაჰისთვის, მუსლიმებისთვის იბრძვის“.
კიდევ ერთი მოხალისე მებრძოლის რიზვან სულეიმანოვის დედა ამბობს, რომ მისი ვაჟიც იბრძვის. ისიც ქვეყნის ჩრდილოეთით მდებარე ხაჩმაზის რაიონის მკვიდრია. ხაჯათ ქადიროვა ამბობს, რომ თავიდან ეგონა მისი შვილი ბაქოში სამუშაოდ იყო წასული, თუმცა მოგვიანებით გაიგო, რომ ის სირიაში იბრძოდა.
აზერბაიჯანის დანარჩენი ნაწილი მისი მეზობელი ირანის მსგავსად შიიზმის მიმდევარია. თეირანი და მისი ლიბანელი მოკავშირე ჰეზბოლაჰ ასადის რეჟიმს უჭერენ მხარს. როგორც ამბობენ, მათი მხარდამჭერი აზერბაიჯანელებიც სწორედ ირანის გავლით ხვდებიან სირიაში და იქ უერთდებიან სამთავრობო ძალებს.
ჩეჩენ მეამბოხეებთან ასოცირებული გამოცემა „კავკაზ ცენტრი“ იტყობინება, რომ ასადის მხარეს მებრძოლი ეს ახალგაზრდები არიან წარმოშობით აზერბაიჯანის სამხრეთი რეგიონიდან, ლენკორანიდან და განათლება ირანის ქალაქ ქომში აქვთ მიღებული. ვინაიდან ონლაინ გამოცემა სირიელი სუნიტი ისლამისტებისადმი კეთილგანწყობით გამოირჩევა, შესაძლოა ამ განცხადების სიზუსტეც ეჭვქვეშ დადგეს. თუმცა, დამოუკიდებელი ექსპერტები აღიარებენ, რომ აზერბაიჯანელ მოხალისეთა ნაწილი ასადის მხარეს იბრძვის.
პოლიტიკური ანალიტიკოსი და რელიგიის ისტორიის სპეციალისტი არიფ იუნუსოვი ონლაინ გამოცემა  www.haqqin.az -თვის მიცემულ ინტერვიუში აცხადებს, რომ აზერბაიჯანული მედია კონფლიქტის ამ ასპექტს სრულ იგნორირებას უკეთებს.
„ჩემს ხელთ არსებული ინფორმაციის მიხედვით, აზერბაიჯანელები სირიაში ორი მიმართულებით ჩადიან – ირანიდან და თურქეთიდან. ისინი, ვინც თურქეთიდან ჩადიან მეამბოხეთა რიგებს უერთდებიან, ხოლო ისინი ვინც ირანის გავლით შედიან ქვეყანაში ჰეზბოლას ან ირანელებს ემხრობიან,“- ამბობს ის.
აზერბაიჯანის საგარეო საქმეთა სამინისტრო და ირანის საელჩო ბაქოში აცხადებს, რომ სირიაში ასადის მხარეს მებრძოლი აზერბაიჯანელების შესახებ ინფორმაციას არ ფლობენ.
საგარეო საქმეთა სამინისტროს პრეს სპიკერი ელმან აბდულაევი აღნიშნავს, რომ დამასკოში მოქმედი აზერბაიჯანის საელჩო გადატანილია ბეირუტში, ხოლო თავად სამინისტრო 2011 წლიდან ყველას აძლევს რეკომენდაციას თავი შეიკავონ სირიაში ჩასვლისგან.
„ჩვენ თვალს ვადევნებთ სირიაში მიმდინარე მოვლენებს. უპირველეს ყოვლისა, ვცდილობთ დავადგინოთ აზერბაიჯანის მოქალაქეების დაღუპვის ფაქტები. თუ ეს დადასტურდა, შევეცდებით გავიგოთ, როგორ მოხვდნენ ისინი სირიაში და ვისი ხარჯით,“ – განაცხადა მან საინფორმაციო სააგენტო APA-თან საუბრისას. „იმის გამო, რომ დიპლომატიური მისია სირიაში აღარ მოქმედებს ამის გარკვევა რთულია, მაგრამ ყველაფერს ვაკეთებთ რაც შეგვიძლია,“.
აღმოსავლეთ-დასავლეთის კვლევითი ცენტრის დირექტორი არასტუნ ორუჯლუ მიიჩნევს, რომ ქვეყანას დიდი პრობლემები მაშინ შეექმნება, როცა ეს ბოევიკები უკვე სამშობლოში დაიწყებენ დაბრუნებას.
„ამ შეიარაღებულ დაჯგუფებებში ახალგაზრდები უცხოელი ინსტრუქტორების მიერ ძალიან პროფესიონალურად არიან გაწვრთნილები. მათ კონკრეტული დავალებების შესასრულებლად იყენებენ. როდესაც ისინი აზერბაიჯანში დაბრუნდებიან, ეს არ იქნება  ჩვეულებრივი დაბრუნება,“- ამბობს ორუჯლუ. „ვფიქრობ, რომ თუ ისინი დაბრუნდებიან, მათ კონკრეტული მიზანი ექნებათ და ეჭვი მაქვს, რომ არც თუ ისე მშვიდობიანი. ამაზე ახლა უნდა დავფიქრდეთ, რომ შემდეგში არ მოგვიწიოს დიდი საფასურის გადახდა.“
აზერბაიჯანის ეროვნული უშიშროების სამინისტროს საიდუმლო სამსახურის ყოფილი ოფიცერი ილჰამ ისმაილი სუნიტ მებრძოლებს ქვეყნის პირდაპირ საფრთხედ აღიქვამს, რადგან მისი აზრით, მათ შესაძლოა ისლამური სახელმწიფოს შექმნის მცდელობა ამოძრავებდეთ.
„დროდადრო, ამ ხალხს, ამ რადიკალ ისლამისტებს, აზერბაიჯანში უცდია ტერორისტული აქტების მოწყობა და მცირე ინციდენტები მომხდარა კიდეც,“ – ამბობს ის. „აზერბაიჯანელები სირიაში ადრე თურქეთის გავლით, როგორც კერძო პირები ისე გადადიოდნენ, ახლა კი ამ პროცესს კონკრეტული პირები აკონტროლებენ და ის კარგად ორგანიზებულია,“ – ამბობს ის. „საჭიროა სერიოზული საჯარო საგანმანათლებლო მუშაობის ჩატარება. თუ საჭირო გახდა, უნდა მივმართოთ ისეთ მეთოდებს, რომლებიც უკანონო შეიარაღებულ დაჯგუფებებთან საბრძოლველად გამოიყენება“.
თუ რა ხდება ამ მხრივ აზერბაიჯანის მეზობელი ცენტრალური აზიის ქვეყნებში იხილეთ IWPR-ის სტატიები რუსულ ენაზე:
ЗaBepбoBaHHыe B ЦeHTpaлbHoй Aзии для koHфлиkTa B Cиpии
BлacTи KaзaxcTaHa TpeбyюT BoзBpaщeHия бoйцoB из Cиpии
საბუჰი მამედლი საინფორმაციო ონლაინ გამოცემა  www.lent.az რეპორტიორია აზერბაიჯანში.
Click to share on Twitter (Opens in new window)
Click to share on Facebook (Opens in new window)
ვაქცინაცია და დეზინფორმაცია აზერბაიჯანში
აზერბაიჯანის ჯანდაცვის სისტემის ნაკლოვანებები
აზერბაიჯანში რეფერენდუმი საპროტესტო აქციებით აღინიშნა
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.